**VILNIAUS ŠV. KRISTOFORO GIMNAZIJA**

**IRMA ČERŠKIENĖ**

**METŲ VEIKLOS ATASKAITA**

2025 m. \_\_\_\_\_\_\_\_\_\_\_\_\_\_\_ Nr. \_\_\_\_\_\_\_\_

Vilnius

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Pagrindiniai gimnazijos veiklos tikslai, remiantis Vilniaus šv. Kristoforo gimnazijos strateginiu planu 2021-2025, yra šie:  **I. Gerinti ugdymo kokybę gimnazijoje, užtikrinant mokinių mokymosi poreikių tenkinimą ir veiksmingos pagalbos teikimą.**   1. Gerinant ugdymo kokybę gimnazijoje rengiamos dalykinės mokyklinės olimpiados, mokiniai aktyviai skatinami jose dalyvauti bei geriausius rezultatus pademonstravę gimnazijoje deleguojami į miesto etapus. Gimnazijos mokiniai miesto olimpiadų etapuose pasiekė ir laimėjimų: chemijos olimpiadose I kl. mokinių grupėje – padėka.   Gimnazija organizuoja Vilniaus miesto anglų k. olimpiadą (01 mėn.).   1. Siekiant pagerinti matematikos rezultatus, toliau organizuojami bendri mokinių matematikos diagnostiniai/bandomieji kontroliniai darbai, kurie leidžia geriau įvertinti mokinių matematikos žinias ir gebėjimus, sudaryti sąlygas konsultacijų metu įgyti trūkstamų žinių ir kompetencijų. 2024 m. sausio mėnesį III kl. mokiniams buvo organizuotas bandomasis tarpinis patikrinimas; o II ir IV kl. mokiniams organizuoti diagnostiniai/bandomieji kontroliniai darbai. IV-ų klasių mokiniai kovo 1 d. dalyvavo EDU Vilnius organizuotame matematikos bandomajame egzamine, Gimnazijos mokytojai organizavo ir diagnostinį I-ų klasių mokinių matematikos žinių patikrinimą spalio mėnesį. Taip pat II ir IV klasių mokiniai dalyvavo NŠA organizuotame bandomuosiuose matematikos pasiekimų patikrinime kovo mėnesį.   TŪM projekto dėka išpirktos I-II-ų klasių mokiniams Eduten licencijos leidžia įtvirtinti matematines žinias bei panaudoti programą mokinių atsikaitymams ir įvertinimui.   1. 2024 m. vasario – gegužės mėnesiais organizuojami dalykų (lietuvių k., fizikos, chemijos, biologijos bandomieji egzaminai IV kl. mokiniams padeda pasiruošti valstybiniams brandos egzaminams, įvertinti savo realias galimybes. 2. 2024 m. kovo – gegužės mėnesį 100 % III-ų klasių mokinių dalyvavo tarpiniuose dalykų patikrinimuose pagal savo individualius ugdymo planus ir gavo dalį VBE įvertinimo procentų iš galimų 40 %. 3. Iš viso 2024 m. gimnazijoje mokėsi 148 IV-ų klasių mokiniai, iš kurių 144 (97,97%) baigė vidurinio ugdymo programą ir įgijo vidurinį išsilavinimą. Studijuoti pasirinko 100 mokinių (69,44 %). 4. Tradiciškai spalio mėnesį organizuoti I-ų klasių lietuvių k., anglų k. ir matematikos žinių patikrinimai bei mokinių adaptacijos tyrimas. Gauti rezultatai pristatyti ir aptarti mokytojų tarybos posėdžio metu (11 mėn.), plačiau nagrinėti mokytojų dalykininkų numatant tolesnį ugdymo(si) procesą. Kiekvienos klasės informacija pateikta klasių vadovams tolimesnei sklaidai. 5. Bendradarbiaujant su ISM Vadybos ir ekonomikos universitetu tęsiamas Verslo klasės projektas, kuris mokiniams suteikia galimybę susipažinti su ISM ir kitų universitetų dėstytojais, užsiėmimų metu mokiniai turi progą įgyti naujų žinių. Per metus įvyko 4 susitikimai – paskaitos. Vasario mėnesį vyko ISM konferencija „ISM Insider 2024“, balandžio mėnesį vyko IV-oji ISM Verslo klasės sezono uždarymo šventė. Prasidėjus naujiems mokslo metams į ISM Verslo klasę įsitraukė nauja ekonomikos mokytoja ir nauji gimnazistai. Taip pat ISM atstovai konsultuoja mokinius karjeros klausimais. 6. Ekonomiką besimokantys mokiniai dalyvavo Technologijų ir verslo kompetencijų centre „Nasdaq“ konferencijoje „Apsaugok savo pinigus – užtikrink ateitį“ (kovo mėn.), Verslumo įgūdžių paso sertifikavime ir ekonomikos viktorinoje „ekonomika tavo rankose“ (balandžio mėn.), VIKO ekonomikos žinių protų mūšyje „Apie ekonomiką tik tai, kas įdomu ir naudinga“ (gegužės mėn.) bei kitose veiklose. 7. Toliau tęsiamas dalyvavimas projektuose „Sveikata visus metus“, Oxfordo Universiteto testavimo projektas. Antrus metus tęsiamas Dalyvaujamojo biudžeto projektas(09-12 mėn.). Gimnazijos mokiniai įsitraukė į projektą „Jaunieji paramedikai“. Mokiniai balandžio mėn. dalyvavo VRM projekto „Atgal į mokyklą“ susitikimuose. 8. Gimnazija aktyviai įsitraukia į pilietines akcijas „Atmintis gyva, nes liudija“, iniciatyvas „Pergalės šviesa“, organizuoja pilietiškumo pamokas ir parodas skirtas Lietuvos Respublikos valstybinėms šventėms paminėti. Kovo mėnesį paminėta Lietuvos žydų gelbėtojų diena. Istorijos mokytojai inicijavo istorijos mokyklinius projektus „Vilnius ir vasario 16-oji“ bei „Vilniaus galerija“. 9. Skatinamas tarpdalykinis mokytojų bendradarbiavimas, plėtojant STEAM, FabLab, tarpdalykinę integraciją ir projektinę veiklą. Kovo mėnesį technologijų mokytojas su mokiniais dalyvavo konkurse „Vilnius – paukščių namai“, balandžio mėnesį respublikiniame moksleivių technologijų ir literatūros konkurse: „Kūrybos paukšte 2024“. Mokiniai gimnazijoje skatinami domėtis moksline – tiriamąja veikla, tobulinti gamtamokslinės srities pasiekimus, yra sudarytos sąlygos atlikti biologijos, chemijos ir fizikos eksperimentus, bandymus ir tyrimus, domėtis gamtos mokslais bei stiprinti praktinius stebėjimo, tyrinėjimo, eksperimentavimo įgūdžius. Gamtos ir tiksliųjų mokslų mokytojai veda integruotas pamokas ,,Koch snaigė’’, „Matematika fizikoje, fizika matematikoje“, „Rūšiuok“, „Vanduo“. Taip pat temines parodas „Gamtos molekulės“. 10. Gimnazijoje mokiniams sudaromos kuo palankesnės sąlygos individualiems gebėjimams atsiskleisti, saviraiškos poreikiams tenkinti. Visada padedama mokiniams siekti asmeninės pažangos ir geresnių ugdymo rezultatų, ugdyti pasirinktose srityse specialiąsias kompetencijas, plėtotas formaliojo ir neformaliojo švietimo integralumas. Gimnazijoje buvo organizuoti tradiciniai (Sausio 13-osios minėjimas, Užgavėnių šventė, Šimtadienis, Lietuvos Nepriklausomybės dienos renginiai,Velykos, Paskutinio skambučio šventė, Rugsėjo pirmosios šventė, Mokytojų diena, I-okų inauguracija, Konstitucijos egzaminas, Pyragų bei Tolerancijos dienos, Knygų Kalėdos, Kalėdinis sveikinimas) ir dalykiniai renginiai. Gimnazijos mokiniai dalyvauja tradicinėse futbolo, krepšinio, badmintono, tinklinio rungtynėse bei šaškių ir šachmatų turnyruose, vyksta taiklių metimų konkursas, štangos spaudimo varžybos.. 11. Daugėja mokinių, turinčių specialiųjų ugdymosi poreikių. 2024 m. turime 29 mokinius, iš kurių 2 didelių poreikių ir 2 nedidelių poreikių dėl sveikatos sutrikimų. 2021 m. – 20 mokinių, 2022 ir 2023 m. buvo po 23 mokinius. Gimnazijoje šiems mokiniams sistemingai teikiama pagalba, atsižvelgiant į kiekvieno mokinio poreikius ir galimybes, skatinant savarankiškumą, didinant jų mokymosi motyvaciją, aukštesnių ugdymosi rezultatų siekį. Vaiko gerovės komisija ir pagalbos mokiniui specialistai teikia nuolatinę ir savalaikę pagalbą specialiųjų ugdymosi poreikių turintiems mokiniams, jų tėvams/globėjams ir mokytojams. Nuo 2024 mokslo metų pradžios gimnazijoje padidintas švietimo pagalbos specialistų skaičius: 2 socialinės pedagogės, 2 psichologės, specialioji pedagogė, mokinio padėjėjas.   Sausio mėnesį vyko mokytojų apklausa „Specialiųjų ugdymosi poreikių mokinių ugdymo problematika gimnazijoje“, kuri leido aiškiau sudaryti pagalbos gaires SUP mokinimas ir jiems dėstantiems mokytojams.   1. Po pamokų ar kitu metu organizuojamos dalykų konsultacijos (38) sudaro palankias sąlygas pagalbos teikimui. 2. Dauguma pedagogų tobulino įvairias dalykines kompetencijas reikalingas atnaujinto ugdymo turinio įgyvendinimui bei bendrosioms kompetencijoms tobulinti. Norint užtikrinti veiksmingą pagalbos teikimą, mokytojams sudarytos sąlygos kryptingai plėtoti turimas ir įgyti naujas kompetencijas. Gimnazijos pedagogai dalyvavo įvairiuose seminaruose, konferencijose, Vilniaus miesto mokytojų metodiniuose būreliuose, vadovavo studentų pedagoginei praktikai. 3. Siekiant gerinti ugdymo kokybę bei užtikrinti mokinių poreikių tenkinimą, gimnazija tęsia TŪM projektą – prasidėjo Tyrinėjimo meno programos susitikimai su trijų klasių (Ia, Ig ir IIf) mokiniais, mokytojai įsitraukė į fenomenais grįsto ugdymo bei STEAM programų mokymus, vyksta susitikimai su EDU Vilnius projekto koordinatoriais. Organizuota STEAM edukacinė išvyka į Molėtuose esančią įmonę „Teltoniką“.   **II. Gerinti gimnazijos palankų mokytis ir bendrauti emocinį klimatą ir tinkamą aplinką.**   1. Norint užtikrinti saugią ir tinkamą aplinką, vasario mėnesį mokytojai, pedagoginiai darbuotojai ir techninis personalas dalyvavo privalomuosiuose Pirmos pagalbos ir higienos įgūdžių bei civilinės saugos mokymuose, atnaujino duomenų saugos žinias. 2. Mokytojams buvo organizuoti 4 bendri praktiniai seminarai – mokymai: ,,Perdegimas darbe: tai nuovargis, ar – ženklas keistis?“ (01 mėn.), „Komunikacija ir susirinkimai“ (02 mėn.), „Mokyklos bendruomenės sprendimai ir susitarimai diegiant atnaujintą ugdymo turinį“ (06 mėn.), komandos formavimo išvykstamieji mokymai „kartu į naujus metus“ Dubingiuose (10 mėn.)   Nuo rugsėjo mėnesio daugiau nei 90 % mokytojų įsitraukė į TŪM projekto organizuojamus mokymus iš lyderystės veikiant, kultūrinio, STEAM, įtraukaus ugdymo sričių.   1. Visa bendruomenė sausio mėnesį įsitraukia į EDU Vilnius organizuotą Patirčių ir savijautos stebėseną (vyko anketų pildymai ir analizavimas bei veiklų planavimas). 2. III – IV kl. mokiniai spalio – lapkričio mėnesiais dalyvavo Vilniaus saugaus miesto centro prevencinėse pamokose. 3. Mokiniai dalyvauja įvairiuose konkursuose: Antrųjų užsienio kalbų (rusų k., vokiečių k.) dailyraščio konkursas skirtas Vilniaus gimtadieniui bei Meninio skaitymo konkursas (01 mėn.), Anglų k. konkursas (02 mėn.), nacionalinis Č. Kudabos konkursas, respublikinis konkursas „Mano gaublys“, nacionalinis konkursas „Lietuvos istorijos žinovas“ bei piešinių konkursas „Meilė dar gali būti“ (03 mėn.), Demokratijos žinių konkursas, Lietuvos policijos konkursas moksleiviams „AŠ IR POLICIJA“ (04 mėn.). Mokiniai dalyvauja čempionate „Makaronų tiltai“ bei tarptautinėje labdaros mugėje Vilniaus Rotušėje (11 mėn.).   Gimnazijos bibliotekoje bei skaitykloje surengtos 25 parodos skirtos paminėti atmintinas dienas, rašytojų jubiliejus.   1. Klasės vadovai bei švietimo pagalbos specialistai su mokiniais dalyvauja emocinio intelekto ugdymo veiklose (psichologo paskaita „Jausmai prieš, per ir po egzamino: kam nusiteikti ir kaip su tuo būti?“ IV-ų klasių mokiniams vasario mėn.; Socialinių emocinių kompetencijų ugdymas“), psichotropinių medžiagų vartojimo prevencijoje (I-ų klasių mokiniai sausio mėnesį dalyvavo filmo „Tavo pasirinkimas“ peržiūroje). Mokslo metų pradžioje mokiniai dalyvavo akcijoje „Šviesk gyvenime, Šviesk!“, vyko I-ų klasių mokiniams susitikimai su policijos pareigūnais saugaus eismo, teisinės atsakomybės klausimais. Lapkričio mėnesį II-ų klasių mokiniai dalyvavo „Planet Youth” tyrime. Vasario mėn. organizuota saugesnio interneto savaitė, kovo mėn. veiklos susijusios su patyčių prevencija. Lapkričio mėnesį paminėta psichinės sveikatos diena. Taip pat organizuojamos klasės komandos formavimo veiklas, organizuoja temines klasės valandėles su pagalbos specialistais, filmų peržiūras. 2. Nemažai dėmesio skirta edukacinei veiklai netradicinėse aplinkose: Vilniaus mieste, muziejuose, teatruose, kino teatruose, išvykose po Lietuvą ir kt. Su klasių vadovais ir dalykų mokytojais mokiniai vyko į muziejus, buvo filmų peržiūroje. Lietuvių kalbos ir literatūros mokytojai organizuoja pamokas – edukacijas rašytojų muziejuose, bibliotekose. Pasinaudota kultūros paso pasiūlymais. Tradiciškai rugsėjo mėnesį buvo surengta išvykų diena, skirta geriau pažinti savo gimtą miestą Vilnių. Mokiniai dalyvauja susitikimuose su kviestiniais svečiais bei įvairiose edukacijose. 3. Gimnazijoje veikia neformalaus ugdymo būreliai, kurių veiklą palankiai vertina mokiniai ir jų tėvai. Ypač didelio susidomėjimo sulaukia „Vaikščiotojai“ ir jų vykdomi projektai. Šiais metais mokytojų iniciatyva sukurta muzikos grupė „Expromtu“. 4. Pavasarį tradiciškai gimnazijos mokiniai kviečiami dalyvauti Dainuojamosios poezijos konkurse. Taip pat gimnazija organizuoja Vilniaus miesto bei respublikinį Dainuojamosios poezijos konkurso etapus. Gimnazijoje organizuotas renginys V. Kernagiui atminti. 5. Balandžio mėnesį organizuotas septintas Alumnų festivalis. Mokiniai bei mokytojai turėjo galimybę susitikti su garsiais gimnazijos alumnais, išgirsti jų prisiminimus bei pasidžiaugti pasiekimais. Alumnų festivalio metu vyko susitikimai su A. Tapinu, A. Cicėnaite, L. Jurgeliu, J. Juodeika, P. Makausku, A. Šivyte, V. Tapiniene, koncertavo M. Krupoves-Berg, J. Kraujelytė, buvo surengtos I. Grigienės, A. Mažeikos, E. Šepučio meno darbų parodos, organizuota M. Kavtaradzės filmo „Tu man nieko neprimeni“ peržiūra ir aptarimas. 6. Kasmėnesiniai klasių seniūnų ir Mokinių tarybos susirinkimai įtraukė mokinius į gimnazijos veiklas ir jų organizavimą. Skatinamas mokinių popamokinis bendravimas ir organizuoti 2 Folkloro F9 renginiai (04-05 mėn.), 3 knygų klubo susitikimai, inicijuota iniciatyva „Pasidalink knyga su nuteistuoju“. 7. Atsižvelgiant į mokinių amžių ir poreikius, gimnazijoje nuosekliai vykdoma ugdymo karjerai veikla – siekiama padėti mokiniams išsiaiškinti būsimos profesinės karjeros tikslus, supažindinti su darbo įvairove ir padėti įgyti gebėjimų planuoti tolimesnį mokymąsi, studijas ir profesinę karjerą, vyksta teminiai ugdymo karjerai užsiėmimai („Rask ir pasirink“, Siek, planuok, veik“, „Mokymosi galimybės ir profesijos pasirinkimas“), Lietuvos universitetų organizuojamos paskaitos (daugiau nei 50 veiklų). Mokiniams teikiama informacija apie studijų galimybes, priėmimo sąlygas, įgyjamas profesijas ir kvalifikacijas profesinėse ir aukštosiose mokyklose Lietuvoje ir užsienyje. Vyko susitikimai su Lietuvos kariuomenės atstovais, dalyvauta Baltic Council Lietuva, ISM universiteto, KASTU Internacional nuotoliniuose renginiuose, VDU mini studijų mugėje, VU, VILNIUS TECH, SMK, Jono Žemaičio karo akademijos susitikimuose ir pristatymuose. Vyko 9 profesinio informavimo ir veiklinimo išvykos.   Balandžio – birželio mėnesiais gimnazistai lankėsi įvairiose įstaigose ir įmonėse, siekdami susipažinti su jų darbo specifika bei profesijos pasirinkimo galimybėmis. Veiklose „Šok į tėvų klumpes“ buvo suorganizuota 17 išvykų – susitikimų.   1. Gimnazija vykdo viešinimo veiklas. 2024 m. sausio 30 d. tradiciškai Šv. Kristoforo gimnazijos atstovai dalyvavo Vilniaus šv. Kristoforo progimnazijos karjeros ugdymo dienos renginyje „Renkuosi ateitį“, kurio metu 8 kl. mokiniams pristatė gimnazijoje vykdomą veiklą, teikiamas ugdymo(si) galimybes. Vasario 29 d. mūsų gimnazijos atstovai Vilniaus Emilijos Pliaterytės progimnazijos aštuntokams ir jų tėvams pristatė gimnaziją, galimybes, pasakojo apie savo patirtis ir kodėl jie pasirinko Šv. Kristoforo gimnaziją. 2024 m. balandžio 9 d vyko kasmetinė Šv. Kristoforo gimnazijos Atvirų durų diena, kuri sudaro galimybes būsimiems mokiniams ir jų tėvams susipažinti su gimnazijoje vykdoma veikla, teikiamomis ugdymo(si) galimybėmis, bendruomene, aplinka, o mūsų gimnazijos mokiniai stiprina savo gebėjimus ir kompetencijas bei skleidžia informaciją apie gimnaziją. 2. Palaikomas bendradarbiavimas su Vilniaus šv. Kristoforo progimnazija. Tradiciškai progimnazijos pirmų klasių mokiniai palydi abiturientus Paskutinio skambučio šventėje, o IV-ų klasių gimnazistai padrąsina pirmokus Rugsėjo pirmąją. „Žiburio“ pradinės mokyklos bendruomenei padėjome suorganizuoti gimnazijos aktų salėje bendruomeninį renginį – diskoteką. 3. Į gimnazijos veiklas ir jų organizavimą labiau įtraukta Metodinė taryba, rengiami kasmėnesiniai susitikimai (paskutinis mėnesio trečiadienis), visi nariai dalyvauja Vadovų komandos lyderystės kompetencijų ugdymo programoje. 4. Organizuojami tėvų komiteto pirmininkų susirinkimai (kovo 5 d. ir spalio 16 d.), skatina tėvų įsitraukimą bei atsakomybę dėl informacijos perdavimo klasės mokinių tėveliams.   Organizuoti 4 susirinkimai tėvams:  Kovo 12 d. II kl. mokiniai ir jų tėvai supažindinti su PUPP organizavimo ir vykdymo tvarkos aprašu, tvarkaraščiu, vidurinio ugdymo programa, individualaus ugdymo planu ir sudarymo aspektais bei lektorius Saulius Bugailiškis pristatė II kl. mokiniams ir jų tėvams 2026 m. stojimo į aukštąsias mokyklas sąlygas.  Rugsėjo 24 d. vyko I-ų klasių mokinių tėvų susirinkimas susipažinimui, kurio metu pristatytas Gimnazijos ugdymo planas, lankomumo tvarkos aprašas, socialinės-pilietinės veiklos atlikimo tvarka, mokinio teisės, pareigos ir atsakomybės.  Spalio 15 d. vyko susitikimas su MRU Nacionalinio priėmimo grupės vadovu Sauliumi Bugailiškiu, kuris supažindino IV kl. mokinius ir jų tėvus su 2024 m. LAMA BPO, bendrojo priėmimo į aukštąsias mokyklas, tvarka, taisyklėmis, konkursinio balo sandara, naujovėmis.  Spalio 15 d. III-ų klasių mokinių tėveliai buvo supažindinti su 2025 m. brandos egzaminų organizavimo ir vykdymo tvarkos aprašu.  Vaiko gerovės komisijos organizuota paskaita tėveliams „Konfliktai. Normalu, ar reikia vengti?” )10 mėn.) bei seminaras „Konfliktų sprendimo būdai, jų prevencija bendraujant su paaugliais“ (11 mėn.).   1. Gerinant gimnazijos mikroklimatą ir skatinant bendradarbiavimą organizuotos 6 mokytojų edukacijos ir kitos bendros veiklos: edukacija Lietuvos teatro, muzikos ir kino muziejuje (02 mėn.), edukacinė išvyka į Šiaulių kraštą (06 mėn.), Mokytojų dienos sveikinimas (10 mėn.), Advento vainiko pynimo dirbtuvės (11 mėn.), kavos gėrimo ceremonijoje su Eskedar bei edukacija MO muziejuje „Iš vidaus“ (12 mėn.). 2. Įvertintus ugdymo priemonių atnaujinimo poreikį ir panaudojus NŠA lėšas, įsigyti vadovėliai: 9 kl. literatūros, lietuvių k., geografijos, matematikos, 10 kl. istorijos, literatūros, geografijos, 11 kl. literatūros, istorijos, matematikos, geografijos, 12 kl. literatūros, chemijos, istorijos (I ir/arba II dalys). Taip pat papildoma matematikos metodinė literatūra, 9 kl. informatikos vadovėliai mokytojams. Užsakyta žurnalų „Psichologija Tau ir iliustruotasis mokslas“, „Ar žinai, kad?“, „Iliustruotoji istorija“ prenumerata (155,88 €). Nupirkta EDUKA licencijų mokytojams ir mokiniams (1480 €), pratęsta Vyturio leidyklos sutartis, mokytojai gali naudotis Opiq platforma (skaitmeniniai vadovėliai ir užduotys). Atnaujinta gimnazijos kompiuteriuose antivirusinė programa (1512,5 €). 3. Panaudojus Vilniaus miesto savivaldybės lėšas, gerinta gimnazijos aplinka: atliktas trečio aukšto vieno koridoriaus remontas, nupirktos naujos kėdės informatikos kabinetams, pagal universalaus dizaino principus atnaujinti vieno kabineto suolai ir kėdės, pagal galimybes keičiami kabinetuose projektoriai, kompiuteriai, nupirktos ir įrengtos 5 interaktyvios lentos. Pagal galimybes visi mokytojai aprūpinti reikalinga kompiuterine technika, kanceliarinėmis bei mokymo priemonėmis. Užsakyti baldai norint įrengti laisvalaikio ir poilsio erdves dar dviejuose gimnazijos koridoriuje.   Gimnazijoje nuolat siekiama kurti savitą, unikalią ir saugią įstaigos kultūrą, lemiančią kiekvieno mokinio asmenybės augimą ir brandą bei visos gimnazijos bendruomenės gerą socialinį ir emocinį mikroklimatą. Gerėjant mikroklimatui, didėja ir bendruomenės pasitikėjimas gimnazija. |

**II SKYRIUS**

**METŲ VEIKLOS LŪKESČIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Auganti emocinė mokinių, mokytojų ir tėvų gerovė. | Sklandi komunikacija su gimnazijos bendruomene, stabilus ir palankus darbui ir mokymuisi emocinis mikroklimatas.  Vykdoma Vilniaus miesto bendrojo ugdymo įstaigų mokinių, personalo ir mokinių tėvų patirčių ir savijautos stebėsena. | Ne mažesnis kaip 80 proc. mokytojų, 70 proc. tėvų ir 60 proc. mokinių įsitraukimas į tyrimus ir stebimas pasitenkinimo augimas.  Atsižvelgiant į tyrimų rezultatus, numatytos ir įgyvendintos vadybinės priemonės emocinės bendruomenės būsenos gerinimui. | Antrus metus iš eilės gimnazijoje organizuota EDU Vilnius Patirčių ir savijautos stebėsena (vyko anketų pildymai ir analizavimas bei veiklų planavimas). Jos rezultatai rodo, kad įsitraukimas į tyrimus yra gana mažas (apie 60 % mokytojų, 20 % tėvų ir 35 % mokinių).  Modernizavus ir atnaujinus ugdymo aplinką ir mokymo priemones, įrodyta, kad 60-70 % mokinių tėvų patenkinti modernėjančia ugdymo aplinka.  Remiantis stebėsenos anketų rezultatais, 75 % mokinių yra patenkinti gimnazijos ugdymosi aplinka.  Organizuotos I-II klasių mokinių apklausos „Patyčios gimnazijoje“ (sausis, 72 % mokinių niekada nepatyrė patyčių), I-ų gimnazijos klasių mokinių adaptacijos tyrimas (spalis, 79,7 % pirmokų nurodo, kad gimnazijoje jaučiasi saugūs).  Spalio mėnesį pakartotinai atliktas profesinės rizikos veiksnių vertinimas įrodo, kad gimnazijoje rizika yra priimtina. |
| 1.2. Kalbinių pasiekimų gerinimas. | Priimant mokinius į I-ą gimnazijos klasę, sudaryta galimybė keisti antrąją užsienio kalbą į ES kalbą ir formuojant grupes, mokiniai skirstomi pagal kalbos mokėjimo lygį. | Bent dalyje klasių įgyvendinta galimybė keisti pasirinktą antrąją užsienio kalbą į ES kalbą. | Priėmimo metu į I-as gimnazines klases buvo leista, keisti antrąją užsienio kalbą (rusų k.) į gimnazijoje mokomas ES kalbas – prancūzų ir vokiečių.  Siekiant mokiniams sudaryti galimybes greičiau pasiekti pakeistos užsienio kalbos numatytą kalbos mokėjimo lygį (A2) baigus pagrindinio ugdymo programą, mokiniai mokosi klasėje su pažengusiais, kur taikomas mentoriavimo metodas, ugdymo turinys yra diferencijuojamas ir individualizuojamas pagal kiekvieno mokinio gebėjimus, taip pat mokiniai turi galimybę vietoj 2 pamokų lankyti 3 savaitines pamokas – papildomai skirta 1 konsultacinė pamoka naujai pradėtai užsienio kalbai mokytis. |
| 1.3. Skaitymo gebėjimų ir mokymosi pasiekimų gerinimas. | Organizuojami knygų ar/ir debatų klubai įtraukiant gimnazijos bendruomenės narius.  Vykdomos priemonės mokymosi pasiekimų gerinimui. | Klubų veikla vyksta bent du kartus per metus.  Organizuojami dalykiniai žinių patikrinimai, sudarytas konsultacijų grafikas.  70-85 % mokinių padaro individualią pažangą, mokantis lietuvių k., matematikos bei anglų k. PUPP ir VBE rezultatai padidės 1-2 % lyginant su ankstesniais metais. | Gimnazijos abiturientų iniciatyva padedant filosofijos mokytojui 2024 m. I-ą pusmetį surengti 3 Knygų klubų susitikimai bei 2 Folkloro F9 (komikų klubas) renginiai.  Tradiciškai organizuotos I-ų klasių dalykinės patikros (lietuvių k., anglų k., matematikos) padedančios mokytojams ir mokiniams įvertinti silpnąsias mokinių vietas, sudaryti konsultacijų grafikus. Taip pat organizuoti bandomieji egzaminai leidžia mokiniams įsivertinti savo galimybes, atpažinti klaidas ir iki VBE ištaisyti jas.  Išanalizavus 2024 m. I – IV kl. mokinių metines ugdymo rezultatų ataskaitas, stebimas bendras metinio pažangumo pagerėjimas:   * 2024 m. – 97,38 % * 2023 m. – 96,78 %   2023-2024 m. m. I ir III kl. mokiniai pradėjo mokytis pagal atnaujinto ugdymo turinio programas.  42 % I kl. mokinių pasiekė patenkinamąjį mokymosi pasiekimų lygį, 19,4 % – pagrindinį mokymosi pasiekimų lygį, 1,7 % – aukštesnįjį mokymosi pasiekimų lygį. Slenkstinį mokymosi pasiekimų lygį pasiekė 32,6 % I klasių mokinių. 4 % I kl. mokinių nepavyko pasiekti slenkstinio mokymosi pasiekimų lygio.  38,7 % III kl. mokinių pasiekė patenkinamąjį mokymosi pasiekimų lygį, 23,3 % – pagrindinį mokymosi pasiekimų lygį, 1,3 % – aukštesnįjį mokymosi pasiekimų lygį. Slenkstinį mokymosi pasiekimų lygį pasiekė 35,3% III klasių mokinių. 1,3% III kl. mokinių nepavyko pasiekti slenkstinio mokymosi pasiekimų lygio.  Remiantis NECIS mokyklai parengtomis PUPP ir VBE detaliosiomis ataskaitomis, stebimas rezultatų gerėjimas.  Auga matematikos PUPP mokinių surinktų taškų bendras vidurkis:   |  |  |  | | --- | --- | --- | | Mokslo metai | Lietu-vių k. ir literatū-ra | Mate-mati-ka | | 2023-2024 | 62,8 | 52,8 | | 2022-2023 | 63,3 | 49,7 |   II kl. mokėsi 132 mokiniai. 126 mokiniai (95,53 %) baigė pagrindinio ugdymo programą ir įgijo pagrindinį išsilavinimą.  Taip pat analizuojant ir pastarųjų dviejų metų visų VBE įvertinimų vidurkio palyginimą su šalies bendrojo ugdymo mokyklų vidurkiais, gimnazijos rezultatų vidurkis išlieka aukštesnis už šalies:   |  |  |  | | --- | --- | --- | | Mokslo metai | Vidutinis visų VBE įvertinimų vidurkis | | | Mokyk-loje | Šalies | | 2023-2024 | 48,5 | 48,1 | | 2022-2023 | 49,5 | 46,4 |   Gerėjantys rezultatai atspindi mokyklos mokytojų darbo kokybę ir efektyvumą mokant atskirų mokomųjų dalykų.  Iš viso IV kl. mokėsi 148 mokiniai.  144 mokiniai (97,97 %) baigė vidurinio ugdymo programą ir įgijo vidurinį išsilavinimą.  Tradiciškai organizuoti bandomieji egzaminai, kas leidžia mokiniams įsivertinti savo galimybes, atpažinti klaidas ir iki VBE ištaisyti jas. |
| 1.4. Ugdymo netradicinėse erdvėse inicijavimas ir skatinimas, dalyvavimas programoje „Vilnius yra mokykla“. | Aktyvus mokytojų dalyvavimas programoje „Vilnius yra mokykla“.  Skatinama tarpdalykinė integracija netradicinėse erdvėse. | Ne mažiau 70 % mokytojų yra platformos „Vilnius yra mokykla“ naudotojai.  Ne mažiau kaip 2 % visų mokyklos pamokų vyko įvairiose Vilniaus erdvėse, institucijose, įmonėse. | Platforma „Vilnius yra mokykla“ naudoja 55 % mokytojų, dėl mažo veiklų pasiūlymo gimnazinėms klasėms ir mokytojų kaitos.  Pagal EDU pateiktą statistiką apie pravestas pamokas už mokyklos ribų pagal Tamo dienyną, pasiektas 1,8 % bendro pamokų vestų už mokyklos ribų skaičiaus. Remiantis bendromis gimnazijos veiklomis, jis turėtų būti apie 2,5 %, nes dalis mokytojų neteisingai pažymi veiklas Tamo dienyne. |
| 1.5. Įtraukiojo ugdymo kompetencijų gilinimas ir saugios aplinkos plėtojimas. | Tęsiamas kryptingas mokytojų ir pagalbos specialistų kompetencijų stiprinimas.  Inicijuotos veiklos, stiprinančios mokytojų ir pagalbos mokiniui specialistų bendradarbiavimą.  Turimų resursų pagalba plečiamos poilsio erdvės emocinių sunkumų patiriantiems mokiniams. | Visi mokytojai dalyvauja bent 2 organizuotuose mokymuose.  Ne mažiau kaip 20 % mokytojų vykdo gerosios patirties sklaidą. Organizuoti bent du mokytojams, dirbantiems su SUP poreikių mokiniais, savitarpio pagalbos grupių susirinkimai.  Numatytos ir sukurtos poilsio erdvės gimnazijoje iki mokslo metų pradžios. | 2024 m. gimnazijoje vyko keturi įvairūs mokytojams, pedagoginiams darbuotojams bei techniniam personalui bendrai organizuoti kvalifikacijos tobulinimo renginiai.  Ne mažiau nei 20 % mokytojų vykdė gerosios patirties sklaidą: vedė integruotas pamokas, teikė grįžtamąjį ryšį grįžę iš mokymų, seminarų.  100% mokytojų tobulino savo dalykines ir bendrąsias kompetencijas seminaruose, mokymuose apie mokinių vertinimą pagal atnaujintas bendrąsias programas.  VGK nariai dalyvavo TŪM tvaraus vaiko gerovės komisijos darbo stiprinimo programoje (46 akad. val.).  2024 m. organizuoti 2 savitarpio pagalbos grupių susitikimai darbui su didelių SUP turinčių mokinių dėstančiais mokytojais. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Turimų resursų pagalba plečiamos poilsio erdvės emocinių sunkumų patiriantiems mokiniams. | Dėl neskirtų papildomų lėšų remontams, nes mokykla dalyvauja TŪM projekte, nebuvo įrengtos nusiraminimo ir poilsio erdvės. |
| 2.2. |  |
| 2.3. |  |
| 2.4. |  |
| 2.5. |  |

**3 Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Pasikeitus VBE organizavimo ir vykdymo tvarkai, organizuoti ir vykdyti Tarpiniai patikrinimai. | Įvesti tarpiniai patikrinimai sudaro daugiau galimybių kokybiškai užtikrinti gimnazijos ugdymo proceso organizavimą, tačiau reikalauja didesnių finansinių galimybių mokymosi aplinkos modernizavimui (kompiuterių atnaujinimas, interneto tinklo bei WiFi stiprinimas ir stabilizavimas) bei žmogiškųjų resursų. |
| 3.2. Gimnazijos vaizdo stebėjimo sistemos plėtimas. | Įrengtos papildomos stebėjimo kameros visose gimnazijos bendrose erdvėse – koridoriuose ir modernizuota stebėjimo sistema leidžia užtikrinti mokinių saugumą ir greičiau spręsti kilusias problemas. |
| 3.3. Dalyvavimas TŪM projekto veiklose ir mokymuose. TŪM projekto koordinavimas | Dalyvavimas TŪM projekte, leidžia patobulinti kompetencijas, įgyti naujos patirties, mokinių, mokytojų ir kitų gimnazijos narių bendravimas ir bendradarbiavimas daro didelę įtaką vidinei ir išorinei gimnazijos kultūrai bei lemia reikšmingus teigiamus veiklos kokybės pokyčius bei ugdymo(si) rezultatus.  Gegužės mėnesį pradėti inicijuoti pirkimai TŪM projekto mokymams iš lyderystės srities. Nuo rugsėjo mėnesio gimnazijos bendruomenės nariai dalyvauja Strateginės grupės ekspertinio konsultavimo programoje įgalinti gimnazijos bendruomenę parengti ir įgyvendinti įstaigos veiklos strategiją; Patirtinio mokymosi ekspertinio konsultavimo programoje gimnazijos pedagogų bendruomenei; Komandos formavimo išvykstamajame mokyme (10-03); vadovų komandos lyderystės kompetencijų ugdymo programoje. Pedagogai su mokiniais įsitraukė į Eduten, Tyrinėjimo meno, Fenomenais grįsto ugdymo programas, STEAM edukacines išvykas ir planuojamos tolesnės veiklos. |
| 3.4. Gimnazijos infrastruktūros gerinimas. | Atliktas vienos dalies trečio aukšto koridoriaus remontas (išdažytos lubos, sienos), įsigytos ir įrengtos penkiuose kabinetuose (2 lietuvių k., istorijos, informatikos, vokiečių k.) interaktyvios lentos, atnaujintos mokyklinės kėdės 2 informatikos kabinetuose, pagal universalaus dizaino principus atnaujinti vieno kabineto suolai ir kėdės, įsigyti poilsio erdvių baldai koridoriuose.  Savivaldybės lėšomis gimnazijoje įrengta treniruoklių salė, 7 kondicionieriai kabinetuose. |
| 3.5. Dalyvavimas Transprensy international ir EDU Vilnius finansuojamame projekte “Dalyvaujamasis biudžetas“. | Antrus metus iš eilės į projektą įsitraukė daugiau nei 50 proc. I-III klasių mokinių, iš pasiūlytų idėjų buvo atrinktos penkios, kurios pristatytos baigiamajame renginyje. Laimėjusi idėja „Žaliasis kiemelis“ leis gimnazijos vidiniame kieme įrengti poilsio erdvę su sūpynėmis ir poilsiui skirtais suolais. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |
| 4.4. |  |  |  |
| 4.5. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – silpnai;  2 – pakankamai;  3 – efektyviai;  4 – puikiai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo bent pusę vertinimo rodiklių | Viršijantis lūkesčius ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Atitinkantis lūkesčius ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Iš dalies atitinkantis lūkesčius ☐ |
| 6.4. Pusė ar daugiau užduočių neįvykdyta pagal sutartus vertinimo rodiklius | Neatitinkantis lūkesčių ☐ |

**7. Kompetencijos, kurias norėtų tobulinti**

|  |
| --- |
| 7.1. Žmogiškųjų išteklių vadyba. Organizacijos komunikacija, komandinis darbas (pasidalytoji lyderystė) ir mikroklimato gerinimas. |
| 7.2. Strateginis pokyčių organizavimas. |

**V SKYRIUS**

**KITŲ METŲ VEIKLOS LŪKESČIAI**

**8. 2025 metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Ugdymo kokybės gerinimas bei mokinio individualios pažangos stebėsena. | Vykdomos priemones mokymosi pasiekimų gerinimui, teikiama pagalba (mokytojams, mokiniams) ir siekiama, kad ugdymo įstaigoje pagerėtų mokymosi pasiekimų rezultatai. | Organizuoti dalykinius žinių patikrinimus, sudaryti konsultacijų grafikus. Mokymosi pasiekimų rezultatams gerinti, naudoti TŪM projekto Eduten ir Skaitymo skatinimo programas.  70-85 % mokinių padaro individualią pažangą, mokantis lietuvių k., matematikos bei anglų k. PUPP ir VBE rezultatai padidės 1-2 % lyginant su ankstesniais metais. |
| 8.2. Ugdymo netradicinėse erdvėse inicijavimas ir skatinimas, dalyvavimas programoje „Vilnius yra mokykla“. | Aktyvus mokytojų dalyvavimas programoje „Vilnius yra mokykla“.  Stiprinamas mokytojų komandinis darbas ir skatinama tarpdalykinė integracija netradicinėse erdvėse. | Pasiekti ne mažesnį kaip 2 % rodiklį visų mokyklos pamokų vykdymo įvairiose Vilniaus erdvėse, institucijose, įmonėse.  Taikyti Tyrinėjimo meno programa ir fenomenais grįstas ugdymas ne mažiau kaip dvejose klasėse. |
| 8.3. Įtraukiojo ugdymo kompetencijų gilinimas ir saugios aplinkos plėtojimas. | Tęsiamas kryptingas mokytojų ir pagalbos specialistų kompetencijų stiprinimas.  Inicijuotos veiklos, stiprinančios mokytojų ir pagalbos mokiniui specialistų bendradarbiavimą.  Turimų resursų pagalba plečiamos poilsio erdvės emocinių sunkumų patiriantiems mokiniams. | Inicijuoti veiklas, stiprinančias mokytojų ir pagalbos mokiniui specialistų bendradarbiavimą.  Organizuoti 3-4 susitikimus iš ciklo: „Bendros įžvalgos: Ugdymo iššūkiai ir galios ugdant mokinius turinčius SUP”.  Ne mažiau kaip 20 % mokytojų vykdo gerosios patirties sklaidą.  Numatyti ir sukurti nusiraminimo erdves gimnazijoje iki naujų mokslo metų pradžios. |
| 8.4. Tinkamas darbo planavimas ir sklandus patvirtintų tvarkų įgyvendinimas. | Tęsiamas tikslingas gimnazijos veiklą reglamentuojančių dokumentų atnaujinimas ir užtikrinamas tinkamas jų įgyvendinimas. | Steigėjo pavedimai įgyvendinti steigėjo bei įstatymų nustatytais terminais bei tvarka, sklandžiai bendradarbiaujant su steigėju.  Užtikrinti 2024 m. rugsėjo 25 d. Tarybos sprendimu Nr. 1-653 patvirtinto „Mokyklų reagavimo į psichoaktyviųjų medžiagų vartojimo, disponavimo ir (ar) platinimo atvejus bei pagalbos teikimo mokiniams, jų atstovams pagal įstatymą aprašo priemonių įgyvendinimą“.  Iki balandžio 30 d. atnaujinti ir pateikti Vilniaus m. savivaldybei tvirtinti gimnazijos nuostatus.  Atlikti ugdymo plano įgyvendinimo monitoringą ir parengti gimnazijos 2025-2026 m. m. ir 2026-2027 m. m. Ugdymo planą.  Iki birželio mėnesio dalyvaujant TŪM projekto veiklose, paruošti gimnazijos strateginio plano trumpraštį, o iki gruodžio mėnesio paruošti 2026-2030 metų gimnazijos strateginį planą. |
| 8.5. Gimnazijos mikroklimato ir vidinės/išorinės komunikacijos gerinimas ir bendruomenės narių aktyvumo skatinimas. | Sklandi komunikacija su gimnazijos bendruomene, stabilus ir palankus darbui ir mokymuisi emocinis mikroklimatas.  Didesnis gimnazijos bendruomenės narių įsitraukimas ir atsakomybė planuojant ir vertinant gimnazijos veiklas. | Ne mažesnis kaip 80 proc. mokytojų, 50 proc. tėvų ir 60 proc. mokinių įsitraukimas į tyrimus ir stebimas pasitenkinimo augimas.  Atsižvelgiant į tyrimų rezultatus, numatytos ir įgyvendintos vadybinės priemonės emocinės bendruomenės būsenos gerinimui.  Organizuoti ir įgyvendinti bent 2 veiklas komandos formavimui ir stiprinimui bei 2-3 edukacinius renginius bendruomenės nariams.  Tęsti pasidalintosios lyderystės mokymus vadovų komandai ir dalyvauti bent dvejuose mokymuose. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Mokytojų trūkumas ir dideli mokytojų krūviai. |
| 9.2. Force majore (ilgalaikis nedarbingumas, prioritetinių klausimų (problemų) sprendimas ir kita). |
| 9.3. Pasikeitę teisės aktai. Finansinių išteklių trūkumas. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

( (parašas) (vardas ir pavardė) (data)

(į pareigas priimantis asmuo ar jo įgaliotas asmuo)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)